בנצ'מרק קפיטל

בנצ'מרק קפיטל (באנגלית: Benchmark Capital) היא קרן הון סיכון אמריקאית שנוסדה בשנת 1995 ופעילה גם בישראל מאז שנת 2000. ההשקעה המוצלחת ביותר של הקרן הייתה השקעה של 6.7 מיליון דולר בחברת eBay ב-1997 תמורת 22.1% ממניות החברה. שנה אחר כך הונפקו מניות החברה בנאסד"ק, שביום הראשון למסחר בה זינקה מחיר המניה ב-163%, ושווי השוק של החברה נסק ל-1.9 מיליארד דולר. ב-2011 השקיעה בנצ'מרק 12 מיליון דולר עבור 11% ממניות אובר, שהיו בעלות שווי של 9.4 מיליארד דולר ב-2023. בנצ'מרק קפיטל נוסדה בשנת 1995, על ידי שישה שותפים: בוב קיגל, ברוס דאנלוי, אנדי רכלף, קווין הארווי, ואל ואדן. היא נודעה כקרן הון הסיכון הראשונה שיצרה מבנה בעלות ושכר השווה עבור כל השותפים שלה. הודות לבועת הדוט קום והיכולות להקים ולהנפיק חברות טכנולוגיה במהירות, תוך כחמש שנים היא גייסה 6 קרנות עם הון בהיקף של יותר מ-2.3 מיליארד דולר. הקרן הראשונה של שהוקמה הייתה בגובה 101 מיליון דולר והחזירה למשקיעים שלה כ-40 דולר על כל דולר שהשקיעו. בין החברות בהן השקיעה באותן השנים היו: חברת התוכנה אריבה שהונפקה לפי שווי של כ-2 מיליארד דולר, חברת Red Hat שהונפקה לפי שווי של כ-3 מיליארד דולר ויצרנית ציוד התקשורת ג'וניפר נטוורקס. בשנת 2000 היא הקימה קרן אירופית שבסיסה בלונדון, בהיקף של 500 מיליון דולר. בנצ'מרק קפיטל ישראל הוקמה בנובמבר 2000, כישות עצמאית שהונה גויס מכל המשקיעים הקיימים בקרנות ההון של בנצ'מרק. עם הקמתה הודיעה שתתמקד בחברות שנמצאות בשלבים מוקדמים של התפתחותן, בעיקר בתחומי תשתיות התקשורת והאינטרנט, יישומי אינטרנט ומערכות תוכנה. מנהלי הפעילות בישראל היו ערד נווה, נחמן שלף ומארק קרמר. במרץ 2001 ביצעה בנצ'מרק ישראל השקעה ראשונה, שהובילה סבב של 5 מיליון דולר בחברת Integra5. במאי 2001 הודיעה בנצ'מרק קפיטל כי השלימה גיוס בהיקף של 220 מיליון דולר לקרן הישראלית, אך לבסוף, בגלל ביקוש יתר וצורכי השקעה מקומיים, הורחבה ל-260 מיליון דולר. הקרן הראשונה השקיעה ב-21 חברות הזנק בישראל, ביניהן: חברת התוכנה פינג'אן, חברת השבבים אופלס שנמכרה לאינטל תמורת 100 מיליון דולר, חברת אטריקה שפיתחה חמורה לתחום התקשורת האופטית ונמכרה תמורת 100 מיליון דולר לחברת נוקיה נטוורקס, וחברת סילקווינט שנמכרה לחברת ברודקום תמורת 84 מיליון דולר. במהלך 2005 הצטרפו לקרן: מייקל אייזנברג כשותף מנהל, והיזם הסדרתי גידי ברק כוונצ'ר פרטנר (Venture Partner). בספטמבר 2006 הצטרף אלי וורטמן כשותף. במאי 2005 הודיעה בנצ'מרק קפיטל על גיוס קרן ישראלית שנייה בהיקף של 250 מיליון דולר. בין החברות בהן השקיעה הקרן השנייה היו: חברת קונדואיט, בה השקיעה 8.5 מיליון דולר ב-2008 תמורת 17.5% ממניותיה, קונדואיט מוזגה בספטמבר 2013 עם חברת פריון נטוורק לפי שווי משותף של 830 מיליון דולר, חברת זלנגו שפיתחה פלטפורמה למשלוח הודעות טקסט ויזואליות, וחברת התוכנה פאנאיה, בה השקיעה 6 מיליון דולר ב-2006,, שנמכרה לחברת אינפוסיס תמורת 230 מיליון דולר. בינואר 2010 הודיעה בנצ'מרק לא תגייס קרן שלישית ייעודיית להשקעות בישראל, ושהחלטות על השקעות בחברות ישראליות יבוצעו ממטה החברה בקליפורניה, באמצעות הקרנות הקיימות שלה. כך לדוגמה השקיעה הקרן בחברת WIX במרץ 2010 ומכרה את כל מניות החברה לאחר הנפקתה ברווח ניכר. אתר האינטרנט הרשמי של בנצ'מרק קפיטל אלון תבור, בנצ'מרק קפיטל מקימה קרן הון סיכון ישראלית בהיקף של 200 מיליון דולר, באתר TheMarker‏, 21 בנובמבר 2000 נתן שבע, מ-30 עובדים ב-1998 ל-15 אלף כיום, באתר TheMarker‏, 13 בפברואר 2011 שלמה גרינברג, ‏סיכום 98': מזל שהיו הנפקות אינטרנט, באתר גלובס, 31 בדצמבר 1998 רויטרס, כך מנסים המשקיעים באובר לגרש את מייסד החברה, באתר TheMarker‏, 11 באוגוסט 2017 שלמה גרינברג, ‏אריבה עוד תחזור, באתר גלובס, 11 במאי 2000 איי אונליין, Benchmark Capital הקימה קרן הון סיכון של 500 מיליון ד' שתשקיע באירופה, באתר TheMarker‏, 7 במרץ 2000 אלון תבור, "בנצ'מרק בעצמה הפגישה בינינו", באתר TheMarker‏, 21 בנובמבר 2000 אלון תבור, השקעה ראשונה לבנצ'מרק ישראל: הובילה סבב של 5 מיליון דולר בסטארט אפ Integra5, באתר TheMarker‏, 25 במרץ 2001 איי אונליין, בנצ'מרק קפיטל השלימה גיוס בהיקף של 220 מיליון דולר לקרן ההון סיכון הישראלית, באתר TheMarker‏, 7 במאי 2001 צפריר בשן וינאי אלפסי, ‏בנצ'מרק קפיטל השלימה גיוס בהיקף של 220 מיליון דולר לקרן הישראלית, באתר גלובס, 7 במאי 2001 צורי דאר, נגד כיוון הרוח: קרן ההון סיכון בנצ'מרק הגדילה את הקרן להשקעות בישראל ל-260 מיליון דולר, באתר TheMarker‏, 5 בדצמבר 2002 צורי דאר, סיסקו הובילה גיוס של 10 מיליון דולר לפינג'אן, באתר TheMarker‏, 14 ביוני 2004 שלומי גולובינסקי, אינטל רוכשת את חברת הסטארט אפ הישראלית אופלס בכ-100 מיליון דולר, באתר TheMarker‏, 24 בפברואר 2005 איי אונליין, הסטארט-אפ הישראלי אטריקה מגייס 40 מ' ד' לפי שווי של 140 מיליון דולר, באתר TheMarker‏, 29 בינואר 2001 ערן גבאי, נוקיה-סימנס רוכשת את אטריקה הישראלית בכ-100 מ' ד' - מחצית מהיקף ההשקעה בה; יו"ר החברה: זו אינה החמצה, באתר TheMarker‏, 25 באוקטובר 2007 צורי דאר, ברודקום רכשה את סיליקוונט הישראלית תמורת 84 מיליון דולר, באתר TheMarker‏, 20 ביולי 2005 יעל גרונטמן, ‏מייקל אייזנברג, שותף בקרן הון סיכון בנצ'מרק, קורא להפסיק את המסחר בבורסה עד לאחר חג הסוכות, באתר גלובס, 10 באוקטובר 2008 עופר לוי, ‏מסטארט-אפים להון סיכון: היזם הסדרתי גידי ברק מצטרף לבנצ'מרק, באתר גלובס, 15 בנובמבר 2005 TheMarker digital, גדעון ברק הצטרף לקרן ההון סיכון בנצ'מרק קפיטל, באתר TheMarker‏, 15 בנובמבר 2005 גיא גרימלנד, זעזוע ב-JVP סטודיו: אלי וורטמן עובר לבנצ'מרק, באתר TheMarker‏, 6 בספטמבר 2006 בתיה פלדמן, ‏בנצ'מרק ישראל גייסה קרן שנייה בהיקף 250 מ' ד', באתר גלובס, 4 במאי 2005 גיא גרימלנד, אפשר לעשות חברת אינטרנט מצליחה גם בישראל: הכנסות קונדואיט ממכירת סרגלים - 100 מיליון דולר, באתר TheMarker‏, 9 במאי 2010 ענבל אורפז, אור הירשאוגה, קונדואיט מתפצלת ומגיעה לבורסה: מתמזגת עם פריון לחברה בשווי 837 מיליון דולר, באתר TheMarker‏, 16 בספטמבר 2013 גיא גרימלנד, שפת ה-SMS של היזם יואב לורך זוכה להכרה: זלנגו גייסה 12 מיליון דולר מהקרנות בנצ'מרק ואקסל, באתר TheMarker‏, 12 בפברואר 2007 גיא גרימלנד, פאנאיה גייסה 5 מיליון דולר, באתר TheMarker‏, 30 במאי 2006 ענבל אורפז, פאנאיה מרעננה נמכרת ב-230 מיליון דולר לאינפוסיס ההודית, באתר TheMarker‏, 16 בפברואר 2015 גיא גרימלנד, קרן בנצ'מרק לא תגייס קרן חדשה להשקעות בישראל; החלטה על השקעות בארץ תבוצע ממטה החברה בקליפורניה, באתר TheMarker‏, 10 בינואר 2010 שמוליק שלח, ‏בנצ'מרק לא תגייס קרן חדשה בישראל, באתר גלובס, 11 בינואר 2010 שירי חביב ולדהורן, ‏האקזיט של בנצ'מרק: מכרה מניות Wix הישראלית בכ-80 מיליון דולר, באתר גלובס, 12 בינואר 2015